Jabarkan Selepas Perang dari Blohm & Voss BV 222 dalam bahasa melayu

Tiga BV 222 yang telah ditawan dan kemudiannya dikendalikan oleh pasukan Berikat: C-011, C-012, dan C-013. C-012, ditawan di Sørreisa di Norway selepas perang bersama-sama dengan V2, diterbangkan oleh Kapten Eric "Winkle" Brown dari Norway ke stesen RAF di Calshot pada tahun 1946, dengan nombor siri RAF "VP501". Selepas ujian di Penubuhan Pesawat Ujian Marine di Felixstowe ia telah diberikan kepada Skuadron RAF No. 201, yang mengendalikannya sehingga tahun 1947, apabila ia telah dilupuskan.

C-011 dan C-013 telah ditawan oleh tentera Amerika Syarikat pada akhir Perang Dunia II. Pada 15 Ogos dan sekali lagi pada 20 Ogos 1945 Leftenan Komander Richard Schréder daripada Tentera Laut Amerika Syarikat melakukan ujian penerbangan bersama-sama dengan anak-anak kapal Jerman bagi salah satu pesawat BV 222 yang telah diperolehi oleh Amerika Syarikat. Dalam dua penerbangan yang merangkumi masa penerbangan selama 38 minit mereka mengalami 4 kebakaran enjin. Sungguhpun banyak enjin pengganti yang ada mereka memiliki kualiti substandard kerana kekurangan aloi berkualiti pada akhir perang, dan terbakar dengan mudah. Oleh kerana pesawat itu tidak layak terbang dengan enjin ini, pesawat itu kononnya dibawa keluar ke laut lepas dan tenggelam oleh kapal Pembinasa Tentera Laut.

Laporan lain menyatakan pesawat AS yang ditawan diterbangkan atau dihantar ke Amerika Syarikat. Convair memperolihi salah daripadanya untuk penilaian di Stesen Udara Tentera Laut Sungai Patuxent, kajian intensif yang membawa kepada reka bentuk badan pesawat Model 117 mereka yang seterusnya membawa kepada R3Y Tradewind.  Nasib mereka berikutnya tidak diketahui.

Pesawat V2 secara singkat memakai tanda US pada tahun 1946. Anehnya pesawat V2 mempunyai tanda pengenalan yang diberikan kepadanya dari pesawat V5 asal untuk Operasi Schatzgräber. V2 kemudiannya ditenggelamkan oleh pihak British yang mengisikannya dengan alat ganti BV 222 daripada pangkalan di Ilsvika untuk memberatkannya. V2 telah ditunda ke kedudukan antara Fagervika dan pulau Monk di mana ia dipercayai berada dalam keadaan sempurna terpelihara di dasar laut, disebabkan tahap oksigen yang rendah di dalam air. Terdapat rancangan untuk mengangkat dan memulihkan pesawat ini.